text: Haşim Nahid 1880-ci ildə İraq vilayətinə bağlı Ərbil qəzasında dünyaya gəlmişdir. Haşim Nahidin həyatı haqqında məlumat çox deyildir. Atası dövlət məmuru Mustafa Əbubəkr Əfəndi , anası Ərbilli bi ailənin qızı Xədicə xanım olmuşdur,. Həyatı və ailəsi haqqında məlumatlarına ilk dəfə bir məktubunda rast gəlirik. Evin son beşiyi olan Haşim Nahidin 4 illik təhsil həyatı Ərbildə başlayır. Həmin dövrdə türk, kürd və ərəb qəbilələri arasındakı münasibətlər ucbatından Ərbildə olan qarışıqlığa görə anasının təkidi ilə təhsilinə Ammara da davam etməli olur. Təhsil aldığı vaxtda ərəb və fars dillərini mükəmməl öyrənmiş, buna görə də məktəbi bitirdikdən sonra dövlət müəssələrində işləmişdir. 1897-1906- cı illərdə İraqda müxtəlif vəzifələrdə işləmişdir. Gördüyü haqsızlıqlardan sonra doğma yurdundan ayrılır, anası nə qədər bu istəyi ilə razı olmasa da, Bağdad-Hələb karvanıyla  İstanbula gəlir. İstanbulda insanlar tərəfindən xoş münasibətlə qarşılanması onu çox məmnun edir. 18 il Maliyyə Nazirliyində müxtəlif vəzifələrdə fəaliyyət göstərir. Burada olarkən təhsilini davam etdirən Haşim Nahid 1909-cu ildə İstanbul Universitetinin Hüquq fakültəsinə daxil olur. Belələliklə, 1885-ci ildə İraqda başlayan təhsil həyatı 26 illik ara məsafəylə 1911-ci ildə hüquq diplomu almasıyla nəticələnir.1923-cü ildə isə [[Paris]] Sorbon Universitetində İqtisadiyyat və Sosiologiya ixtisasını bitirir. 1922-1924-cü illərdə Parisdə "İkdam" qəzetində jurnalist işləmiş, eyni zamanda Parisdə Şərq dilləri Kərkük Universitetində Amerikalı diplomatlara müəllimlik, 1934-1939-cu illərdə isə Bağdadda fransızca professorluğu, 1953-cü ildə Ankarada vəkillik etmişdir. Ailə həyatı qurmamışdır. Ölümündən sonra kimsəsizlər qəbiristanlığında "Kemiklik" adlanan yerdə dəfn olunmuşdur.